El 21 de gener se celebra el dia Europeu de la Mediació, coincidint amb l'aniversari de l'aprovació pel Comitè de Ministres del Consell d'Europa de la 1a Recomanació núm. R (98) 1, sobre mediació familiar.
El Departament d'Educació impulsa la mediació escolar a Catalunya des del curs 2001-2002.
Actualment, més de 300 centres educatius, majoritàriament d'educació secundària, compten amb un servei de mediació actiu que podeu consultar al mapa de centres.
Més d'un miler d'alumnes participen anualment en les trobades d'alumnes mediadors que s'organitzen amb la col·laboració dels Centres de Recursos Pedagògics, les xarxa de centres mediadors o diferents institucions.
La mediació escolar fomenta el diàleg com a eina bàsica de gestió positiva dels conflictes i és una valuosa eina de participació de l'alumnat en la millora de la convivència, contribuint al seu desenvolupament personal i a la capacitat d'aprofitar els conflictes per transformar la realitat.
D'altra banda, a més de ser una estratègia de gestió positiva de conflictes, la mediació escolar ha d'esdevenir una cultura de centre que promogui els canvis necessaris perquè cada persona afronti els conflictes convertint-se en part de la solució.
Per tal de commemorar el Dia Europeu de la Mediació i contribuir a la difusió de la mediació escolar, es proposen als centres educatius diverses accions que es poden dur a terme al voltant del 21 de gener.
Fer difusió del servei de mediació.
Fer-ne una fotografia per penjar-la al Twitter i Instagram amb el hastag i fent referència al portal XTEC
El joc de la mediació MEDIACARD.
Cada tarja té assignada una imatge.
Qui serà la més ràpida en trobar el text que hi correspon?
Disponible a l'apartat de recursos.
Educar en la gestió positiva dels conflictes.
En aquest espai de la XTEC trobareu eines, estratègies i models per treballar amb l'alumnat la gestió positiva dels conflictes.
Materials del curs telemàtic Educar en la gestió positiva del conflicte.
Aquesta formació del Departament d'Educació, adreçada al professorat d'Educació Infantil, Primària i Secundària, pretén treballar com millorar les respostes als conflictes en els centres educatius i oferir recursos per ajudar l'alumnat a gestionar-los de forma positiva.
Aquest qüestionari del Departament d'Educació permet treballar el Manifest Institucional.
Dia Europeu de la Mediació 2015.
En aquest breu vídeo del Súper 3 la Cecile, una experta en mediació, explica en què consisteix aquesta feina amb l'ajuda d'alumnes de l'Escola Garbí d'Esplugues de Llobregat.
En aquest canal infantil i educatiu PakaPaka del Govern d'Argentina es pot accedir a petits vídeos de la sèrie S.O.S. Mediadores que mostren processos de mediació entre nens i nenes d'educació primària.
En aquest vídeo de Juan Carlos Torrego, professor de la UNED, hi trobarem l'exposició dramatitzada d'un procés de mediació escolar (Any 2001).
El rol de l'empatia en la gestió positiva dels conflictes.
La Facultat de Dret d'ESADE, mitjançant el Grup de Recerca en Conflict Management, i el Col·legi de Notaris de Catalunya, en el marc de les seves activitats de difusió i promoció de la resolució alternativa de conflictes, presenten la 7a Edició del Premi DIALOGA, destinat als centres educatius i als alumnes de 1r de Batxillerat i 4t d'ESO dels col·legis i instituts de Catalunya, amb el suport dels departaments d'Educació i Justícia de la Generalitat de Catalunya.
En el web del Departament de Justícia trobareu un cercador d'activitats per commemorar el Dia Europeu de la Mediació.